Tirsdag eftermiddag fandt to naboer til en gård i Lørslev ved Hjørring 15 døde kvæg på gården. De to var taget ud til gården, fordi de havde mistanke om grov misrøgt. Efter at have fundet de 15 døde kvæg meldte de gårdejeren til politiet. Nu har kredsdyrlægen foretaget en foreløbig vurdering af sagen. Han vurderer, at dyrene var groft uansvarligt behandlet. Landmanden er nu blevet pålagt at fodre resten af besætningen op, samt at sørge for friskt vand. Derudover skal han fjerne kadaverne af de 15 døde kvæg, erfarer Tv2/Nord. Politiet følger op på sagen mellem jul og nytår. Kredsdyrlægens endelige vurdering kommer efter nytår, hvor der bliver taget stilling til, om landmanden skal sigtes for vanrøgt.

Opsummering:
Kredsdyrlægen har fortaget en foreløbig vurdering af døde kvæg.